CELEX: 52000PC0490
Language: da
Date: 2000-07-26
Title: Proposal for a Council Regulation suspending, for an additional limited period of time, Council Regulation (EC) No 2151/1999 imposing a ban on flights between the territories of the Community and the Federal Republic of Yugoslavia other than the Republic of Montenegro or the Province of Kosovo, and modifying Council Regulation (EC) No 607/2000

KOMMISSIONEN FOR DE EUROPÆISKE FÆLLESSKABER
                                                   Bruxelles, den 26.7.2000
                                                   KOM(2000) 490 endelig
                                       Forslag til
                              RÅDETS FORORDNING
 om suspension i endnu en begrænset periode af Rådets forordning (EF) nr. 2151/1999
  om forbud mod flyvninger mellem Fællesskabets område og Forbundsrepublikken
Jugoslaviens område, bortset fra Republikken Montenegro og Kosovo-provinsen og om
                   ændring af Rådets forordning (EF) nr. 607/2000
                              (forelagt af Kommissionen)
 ---pagebreak---                                     BEGRUNDELSE
(1) Ved Rådets forordning (EF) nr. 2151/1999 af 11. oktober 1999 bekræftede Rådet det
    forbud mod flyvninger mellem Fællesskabets område og Forbundsrepublikken
    Jugoslaviens område, som første gang indførtes i maj 1999, og indrømmede
    undtagelser for flyvninger til Republikken Montenegro og Kosovo-provinsen.
(2) Efter fælles holdning 2000/176/FUSP af 28. februar 2000 blev forbudet mod
    flyvninger suspenderet ved Rådets forordning (EF) nr. 607/2000 af 20. marts 2000.
    Denne suspension gælder indtil den 28. august 2000.
(3) Vedlagte forslag omfatter en forlængelse af denne suspension på de betingelser, der er
    fastlagt i Rådets forordning (EF) nr. 607/2000, for endnu en periode på syv måneder
    som omhandlet i fælles holdning 2000/454/FUSP af 20. juli 2000.
                                           2
 ---pagebreak---                                            Forslag til
                                      RÅDETS FORORDNING
   om suspension i endnu en begrænset periode af Rådets forordning (EF) nr. 2151/1999
    om forbud mod flyvninger mellem Fællesskabets område og Forbundsrepublikken
  Jugoslaviens område, bortset fra Republikken Montenegro og Kosovo-provinsen og om
                        ændring af Rådets forordning (EF) nr. 607/2000
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 60
og 301,
under henvisning til fælles holdning 2000/454/FUSP af 20. juli 2000, vedtaget af Rådet på
grundlag af artikel 15 i traktaten om Den Europæiske Union, om suspension i endnu en
begrænset periode af artikel 4 i fælles holdning 1999/318/FUSP vedrørende restriktive
foranstaltninger mod Forbundsrepublikken Jugoslavien1,
under henvisning til forslag fra Kommissionen2, og
ud fra følgende betragtninger:
(1)     Rådet har besluttet, at forbudet mod flyvninger mellem Forbundsrepublikken
        Jugoslavien og Det Europæiske Fællesskab bør suspenderes i endnu en begrænset
        periode, samtidig med at den overordnede politik om at lægge størst muligt pres på
        præsident Milosevic og hans styre fastholdes;
(2)     Det forbud mod flyvninger, der er fastlagt i Rådets forordning nr. 2151/1999, blev
        suspenderet indtil den 28. august 2000 ved Rådets forordning (EF) nr. 607/2000 på en
        række specifikke betingelser;
(3)     Overvågningen af gennemførelsen af den pågældende suspension har vist, at det ikke
        er nødvendigt at ændre disse betingelser;
(4)     Det er derfor hensigtsmæssigt at forlænge gyldigheden af Rådets forordning (EF) nr.
        607/2000 indtil udgangen af marts 2001 -
UDSTEDT FØLGENDE FORORDNING:
                                            Artikel 1
Artikel 5 i Rådets forordning (EF) nr. 607/2000 affattes således:
1
        EFT L 183, 22. 7. 2000, s. 1.
2
        EFT C , , s. .
                                                3
 ---pagebreak---           “1.    Denne forordning anvendes
                 - på Fællesskabets område, herunder dets luftrum
                 - om bord på fly og skibe under en medlemsstats jurisdiktion
                 - på enhver person andetsteds, der er statsborger i en medlemsstat
                 - på alle organer, der er oprettet eller stiftet i henhold til en medlemsstats
                 lovgivning.
          2.     Den anvendes indtil den 31. marts 2001."
                                             Artikel 2
I artikel 4, i Rådets forordning (EF) nr. 607/2000 indføjes følgende stk. 3:
          "3. Hvis Forbundsrepublikken Jugoslavien direkte eller indirekte iværksætter
          aktioner, som har negative virkninger for de normale handelsmæssige og
          forretningsmæssige aktiviteter for luftfartsselskaber fra Fællesskabet, som arbejder
          inden for rammerne af denne forordning, træffer Rådet på forslag af Kommissionen
          relevante og effektive foranstaltninger ved at fastsætte yderligere betingelser for
          jugoslaviske luftfartsselskabers virksomhed (som defineret i artikel 1, litra a), i
          Rådets forordning (EF) nr. 2151/1999) i Fællesskabet eller ved, i påkommende
          tilfælde, at begrænse eller forbyde sådan virksomhed."
                                             Artikel 3
Denne forordning træder i kraft på dagen for offentliggørelsen i De Europæiske
Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den
                                               På Rådets vegne
                                               Formand
                                                 4